**Dotazník: Kvalita života**

Jednou z najvýznamnejších akcií koalície Europa Uomo v r.2019 je dotazníková akcia, venovaná výskumu životných podmienok pacientov s rakovinou prostaty (v anglickom originále: Quality of Life Survey). Dotazník predkladá potenciálnym záujemcom sériu otázok, ktoré súvisia s priebehom ochorenia a jeho dôsledkami na kvalitu života pacientov. Dotazník je zostavený ako interaktívny nástroj, ktorý sa vyplní obvyklým spôsobom a odošle automaticky do centrály akcie. Výskum je anonymný a Europa Uomo garantuje ochranu osobných údajov respondentov. Využiteľnosť výsledkov dotazníkovej akcie stúpa s počtom vyplnených dotazníkov a európsky rozmer akcie závisí tiež od počtu zúčastnených krajín.

Europa Uomo Slovensko má záujem prispieť do výskumu v čo najširšej miere a preto vyzýva svojich členov a ďalších záujemcov, aby uvedený dotazník vyplnili a odoslali. Spoločnými silami môžeme prispieť k užitočným výsledkom akcie.

Prístup k vyplneniu dotazníka je v na webovej stránke Europa Uomo, otvoriť si ho môžete aj priamo na adrese: [www.qualityoflifesurvey.co](http://www.qualityoflifesurvey.co)/wix/6/p1874284546.aspx, vyplniť ho je možné vo viacerých jazykoch, okrem iných aj v českom jazyku. O výsledkoch výskumu budeme informovať po ich zverejnení.

Dotazník je možné vyplniť do 15.11.2019.